Søndre Høland kirke

Søndre Høland kirke (Hemnes kirke) er en korskirke fra 1866 som ligger i Hemnes i Aurskog-Høland kommune i Akershus fylke. Den er en del av Den norske kirke og hører til Østre Borgesyssel prosti i Borg bispedømme.

Tegningene til kirken ble utarbeidet av Anders Haneborg på grunnlag av Christian H. Grosch' tegninger til Båstad kirke. Byggmestere var Gulbrand Johnsen og Andreas Sand.Norges kirker Byggverket er i tre og har 450 plasser.

Bildet i altertavlen er malt av Christen Brun i kopi etter Adolph Tidemand, og motivet er hans populære oppstandelsesbilde fra Bragernes kirke i Drammen. Klebersteinsdøpefonten er overtatt fra den tidligere kirken. Et orgel av Amund Eriksen fra 1866 ble ombygget av Norsk Orgel- og Harmoniumfabrikk i 1965. Kirken fikk nytt orgel i 2020 bygget av Br. Torkildsen Orgelbyggeri med gjenbruk av alle piper fra Amund Eriksens første orgel til kirken i 1866. Orgelet er bygget i Eriksens stil, og luftforsyningen er av tre kassebelger.Menighetens Facebook-side

På kirkegården står et gravkapell fra 1924.

Kirken ble omtalt som Hemnes kirke inntil 1931, og Søndre Høland kirke etter den tid.

 Referanser 

 Litteratur 
 Søndre Høland (Hemnes) kirke i Norges kirker


 Eksterne lenker 

 Søndre Høland menighet



Kategori:Kirker i Aurskog-Høland
Kategori:Kulturminner i Aurskog-Høland
Kategori:Kirker i Østre Borgesyssel prosti
Kategori:Korskirker i Norge
Kategori:Christian H. Grosch
Kategori:Norske kirker fra 1866
Kategori:Gulbrand Johnsen